|  |  |  |
| --- | --- | --- |
|  |  |  |

**ΔΙΑΚΗΡΥΞΗ ΠΡΟΧΕΙΡΟΥ ΔΙΑΓΩΝΙΣΜΟΥ**

**ΓΙΑ ΤΗΝ ΠΡΟΜΗΘΕΙΑ ΗΜΕΡΟΛΟΓΙΟΥ**

**ΤΟΥ ΔΣΑ ΓΙΑ ΤΑ ΕΤΗ 2015-2016**

**ΚΑΙ ΚΩΔΙΚΑ ΔΕΟΝΤΟΛΟΓΙΑΣ ΔΙΚΗΓΟΡΙΚΟΥ ΛΕΙΤΟΥΡΓΗΜΑΤΟΣ**

**ΑΝΑΘΕΤΟΥΣΑ ΑΡΧΗ:**  ΔΙΚΗΓΟΡΙΚΟΣ ΣΥΛΛΟΓΟΣ ΑΘΗΝΩΝ

**ΚΡΙΤΗΡΙΟ ΕΠΙΛΟΓΗΣ ΑΝΑΔΟΧΟΥ:** ΧΑΜΗΛΟΤΕΡΗ ΤΙΜΗ

**ΠΡΟΫΠΟΛΟΓΙΣΜΟΣ ΧΩΡΙΣ ΦΠΑ: 34.000 €**

**ΠΡΟΫΠΟΛΟΓΙΣΜΟΣ ΜΕ ΦΠΑ (6,5%) : 36.210 €**

**ΔΙΑΡΚΕΙΑ ΙΣΧΥΟΣ ΤΩΝ ΠΡΟΣΦΟΡΩΝ:**  ΕΝΑΣ ΜΗΝΑΣ

**ΧΡΟΝΟΣ ΠΑΡΑΔΟΣΗΣ:**  ΟΠΩΣ ΑΝΑΦΕΡΕΤΑΙ ΣΤΟ ΠΑΡΑΡΤΗΜΑ Β

|  |
| --- |
|  |

Ο Δικηγορικός Σύλλογος Αθηνών (ΔΣΑ) με βάση σχετική απόφαση του Διοικητικού Συμβουλίου του που λήφθηκε στις 11/11/2014.

**ΠΡΟΚΗΡΥΣΣΕΙ**

Πρόχειρο διαγωνισμό, με γραπτές σφραγισμένες προσφορές και κριτήριο κατακύρωσης τη χαμηλότερη τιμή, για την ανάδειξη αναδόχου για την προμήθεια 26.000 αντιτύπων Ημερολογίου του ΔΣΑ για τα έτη 2015-2016 με ενσωματωμένο Κώδικα Δεοντολογίας του Δικηγορικού Λειτουργήματος, προκειμένου να το διανείμει στα μέλη του.

Ο προϋπολογισμός της προμήθειας ανέρχεται στο ποσό των **τριάντα τεσσάρων χιλιάδων ευρώ** **(34.000 €)** μη συμπεριλαμβανομένου του αναλογούντος ΦΠΑ και τριάντα έξι χιλιάδων διακοσίων δέκα ευρώ (36.210€) συμπεριλαμβανομένου του ΦΠΑ (6,5%).

Όσοι επιθυμούν να λάβουν μέρος στο διαγωνισμό πρέπει να υποβάλλουν προσφορές, σύμφωνα με τα οριζόμενα στην παρούσα διακήρυξη το αργότερο μέχρι τις 23/12/2014 ημέρα Τρίτη και ώρα 12.00, στα γραφεία του ΔΣΑ, οδός Ακαδημίας αρ. 60 - ΤΚ 10679 Αθήνα (Τμήμα Πρωτοκόλλου 2ος όροφος). Προσφορές που θα κατατεθούν μετά την παραπάνω ημερομηνία και ώρα λογίζονται ως εκπρόθεσμες, απορρίπτονται ως απαράδεκτες και επιστρέφονται.

Ο διαγωνισμός θα διενεργηθεί στα γραφεία του ΔΣΑ (αίθουσα ΤΑΚΗ ΠΑΠΠΑ) στις **23/12/2014** , ημέρα **Τρίτη** και ώρα **13.30 μμ .**

Οι ενδιαφερόμενοι μπορούν να υποβάλουν τον φάκελο της προσφοράς τους είτε ιδιοχείρως, είτε αποστέλλοντάς τον ταχυδρομικά με συστημένη επιστολή ή μέσω Courier, με την απαραίτητη όμως προϋπόθεση ότι αυτός (φάκελος προσφοράς) θα περιέρχεται στον ΔΣΑ μέχρι την προαναφερόμενη καταληκτική ημερομηνία και ώρα υποβολής των προσφορών.

Αναπόσπαστο μέρος της παρούσας είναι:

**ΠΑΡΑΡΤΗΜΑ Α:** ΓΕΝΙΚΟΙ ΟΡΟΙΔΙΑΓΩΝΙΣΜΟΥ

**ΠΑΡΑΡΤΗΜΑ Β** : ΤΕΧΝΙΚΕΣ ΠΡΟΔΙΑΓΡΑΦΕΣ

Ο Διαγωνισμός θα διεξαχθεί με βάση τους όρους της παρούσας Διακήρυξης, όπως αυτοί αναλύονται στα Παραρτήματα Α και Β αυτής και τις διατάξεις του Κανονισμού Προμηθειών του ΔΣΑ που είναι αναρτημένος στην ηλεκτρονική διεύθυνση:

<http://www.diavoulefsi.gr/sxedionomou/KANONISMOSPROMITHEION>, ο οποίος αποτε-λεί αναπόσπαστο μέρος της παρούσας διακήρυξης.

Η παρούσα διακήρυξη είναι αναρτημένη στην επίσημη ιστοσελίδα του ΔΣΑ ([www.dsa.gr](http://www.dsa.gr)).

**Αθήνα 18/12/2014**

Ο ΠΡΟΕΔΡΟΣ ΤΟΥ ΔΣΑ

ΒΑΣΙΛΗΣ Ε. ΑΛΕΞΑΝΔΡΗΣ

**ΠΑΡΑΡΤΗΜΑ Α**

**ΓΕΝΙΚΟΙ ΟΡΟΙ ΔΙΑΓΩΝIΣΜΟΥ**

1. **Δικαιούμενοι συμμετοχής**

**1.1.**Δικαίωμα συμμετοχής στο διαγωνισμό, έχουν φυσικά ή νομικά πρόσωπα καθώς και Ενώσεις / Κοινοπραξίες των ανωτέρω φυσικών ή νομικών προσώπων, που υποβάλλουν κοινή προσφορά. Οι Ενώσεις / Κοινοπραξίες δεν απαιτείται να έχουν συγκεκριμένη νομική μορφή κατά την υποβολή της προσφοράς. Σε περίπτωση που Ένωση / Κοινοπραξία επιλεγεί είναι δυνατόν να υποχρεωθεί να περιβληθεί συγκεκριμένη νομική μορφή, εάν της ανατεθεί η σύμβαση, στο μέτρο που η περιβολή αυτής της νομικής μορφής είναι αναγκαία για την ορθή εκτέλεση της σύμβασης. Στην προσφορά της Ένωσης/Κοινοπραξίας να αναγράφεται απαραιτήτως το ποσοστό συμμετοχής κάθε μέλους και το ειδικό μέρος της προμήθειας με το οποίο θα ασχοληθεί. Επίσης πρέπει να υποβάλλεται με την προσφορά και το ισχύον συμφωνητικό σύστασης.

**1.2.** Κάθε συμμετέχων μεμονωμένα ή ως μέλος Ένωσης/Κοινοπραξίας, πρέπει:

**1.2.1.** Να μην τελεί σε πτώχευση και σε διαδικασία κήρυξης σε πτώχευση

**1.2.2.** Να είναι φορολογικά ενήμερος ως προς τις φορολογικές υποχρεώσεις του και ασφαλιστικά ενήμερος ως προς τις υποχρεώσεις του που αφορούν τις εισφορές κοινωνικής ασφάλισης (κύριας και επικουρικής).

**1.2.3.** Να μην έχει καταδικαστεί αμετάκλητα για:

**α)** συμμετοχή σε εγκληματική οργάνωση, κατά το άρθρο 2 παρ.1 της κοινής δράσης της αριθμ. 98/773/ΔΕΥ του Συμβουλίου της Ευρωπαϊκής Ένωσης,

**β)** δωροδοκία, κατά το άρθρο 3 της πράξης του Συμβουλίου της 26ης Μαϊου 1997 (21) και στο άρθρο 3 παρ.1 της κοινής δράσης αριθμ. 98/742/ΚΕΠΠΑ του Συμβουλίου,

**γ)** απάτη, κατά την έννοια του άρθρου 1 της σύμβασης για την προστασία των οικονομικών συμφερόντων των Ευρωπαϊκών Κοινοτήτων,

**δ)** νομιμοποίηση εσόδων από παράνομες δραστηριότητες, κατά το άρθρο 1 της αριθμ. 91/308/ΕΟΚ οδηγίας του Συμβουλίου, για την πρόληψη χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες,

**ε)** υπεξαίρεση (375 Π.Κ), **στ)** απάτη (386-388 Π.Κ.), **ζ)** εκβίαση (385 Π.Κ.), **η)** πλαστογραφία (216-218 Π.Κ.), **θ)** ψευδορκία (224 Π.Κ.), **ι)** δωροδοκία (235-237 Π.Κ.), **ια)** δόλια χρεοκοπία (398 Π.Κ.).

Σε περίπτωση που συμμετέχων είναι εταιρία οι πιο πάνω προϋποθέσεις πρέπει να συντρέχουν στο πρόσωπο των διαχειριστών σε περίπτωση ομόρρυθμων (ΟΕ), ετερόρρυθμων (ΕΕ) και εταιρειών περιορισμένης ευθύνης (ΕΠΕ) και για τον πρόεδρο, τον διευθύνοντα σύμβουλο ή και τους τυχόν άλλους νομίμους εκπροσώπους της, σε περίπτωση ανώνυμης εταιρείας (ΑΕ)

**1.2.4.** Σε περίπτωση που συμμετέχων είναι εταιρία πρέπει επιπλέον να μην τελεί σε αναγκαστική διαχείριση, κοινή ή ειδική εκκαθάριση, διαδικασία εξυγίανσης ή άλλη ανάλογη κατάσταση που δημιουργεί αμφιβολίες ως προς τη φερεγγυότητα και την οικονομική ευρωστία του, καθώς επίσης να μην τελεί σε διαδικασία κήρυξής του σε μία από τις προαναφερόμενες καταστάσεις.

* + 1. Να μην έχει αποκλεισθεί από τη συμμετοχή σε δημόσιους διαγωνισμούς .

Επισημαίνεται ότι σε περίπτωση υποβολής κοινής προσφοράς, από Ένωση/Κοινοπραξία, οι παραπάνω λόγοι αποκλεισμού ισχύουν για καθέναν από τους συμμετέχοντες στην κοινή προσφορά. Εάν συντρέχει λόγος αποκλεισμού για έναν μόνο συμμετέχοντα σε κοινή προσφορά, η υποβληθείσα κοινή προσφορά απορρίπτεται ως απαράδεκτη.

Η συνδρομή των παραπάνω προϋποθέσεων αποδεικνύεται από πιστοποιητικά που εκδίδονται από αρμόδιες δικαστικές ή διοικητικές αρχές. Τα πιστοποιητικά αυτά θα υποβληθούν στην Αναθέτουσα Αρχή σύμφωνα με τα αναφερόμενα στον όρο 7 του παρόντος Παραρτήματος.

1. **Κατάρτιση, υποβολή και αποσφράγιση προσφορών.**

**2.1** Όσοι επιθυμούν να λάβουν μέρος στο διαγωνισμό πρέπει να καταθέσουν την προσφορά τους ιδιοχείρως ή αποστέλλοντάς την ταχυδρομικά με συστημένη επιστολή ή μέσω Courier στον ΔΣΑ μέσα στην προθεσμία που ορίζεται στην παρούσα.

Οι προσφορές υποβάλλονται, επί ποινή αποκλεισμού, στην Ελληνική Γλώσσα.

Οι προσφορές πρέπει να είναι δακτυλογραφημένες και να μη φέρουν διορθώσεις, σβησίματα, διαγραφές, προσθήκες κ.λπ. Αν υπάρχουν διορθώσεις, προσθήκες κ.λπ. πρέπει αυτές να μονογράφονται από τον συμμετέχοντα.

Εναλλακτικές προσφορές δεν γίνονται δεκτές και απορρίπτονται ως απαράδεκτες.

Οι προσφορές πρέπει να αφορούν στο σύνολο του υπό προμήθεια είδους. Προσφορές για μέρος του υπό προμήθεια είδους απορρίπτονται ως απαράδεκτες.

Οι προσφέροντες δεν δικαιούνται ουδεμία αποζημίωση για δαπάνες σχετικές με τη συμμετοχή τους.

**2.2** Η προσφορά υποβάλλεται σε **έναν (1) σφραγισμένο φάκελο**, ο οποίος πρέπει απαραίτητα να φέρει την ΕΠΩΝΥΜΙΑ και τα ΣΤΟΙΧΕΙΑ ΕΠΙΚΟΙΝΩΝΙΑΣ (διεύθυνση, αριθμός τηλεφώνου, φαξ, ηλεκτρονική διεύθυνση) του συμμετέχοντος καθώς και τις παρακάτω ενδείξεις:

«ΕΠΩΝΥΜΙΑ / ΣΤΟΙΧΕΙΑ ΕΠΙΚΟΙΝΩΝΙΑΣ ΣΥΜΜΕΤΕΧΟΝΤΟΣ»

**ΦΑΚΕΛΟΣ ΠΡΟΣΦΟΡΑΣ** ΓΙΑ ΤΟΝ ΠΡΟΧΕΙΡΟ ΔΙΑΓΩΝΙΣΜΟ

**ΓΙΑ ΤΗΝ ΠΡΟΜΗΘΕΙΑ …………………..**

ΑΝΑΘΕΤΟΥΣΑ ΑΡΧΗ: ΔΙΚΗΓΟΡΙΚΟΣ ΣΥΛΛΟΓΟΣ ΑΘΗΝΩΝ

ΗΜΕΡΟΜΗΝΙΑ ΔΙΕΝΕΡΓΕΙΑΣ ΔΙΑΓΩΝΙΣΜΟΥ: ………….

*«Να μην ανοιχθεί από την ταχυδρομική υπηρεσία ή τη γραμματεία»*

**2.3** Ο κυρίως σφραγισμένος φάκελος κάθε προσφοράς περιλαμβάνει τους ακόλουθους **δύο (2) σφραγισμένους επιμέρους φακέλους** («Υποφακέλους»), ήτοι:

**2.3.1 Φάκελος «ΔΙΚΑΙΟΛΟΓΗΤΙΚΑ-ΤΕΧΝΙΚΗ ΠΡΟΣΦΟΡΑ»:** στον οποίο θα περιλαμβάνονται τα τυπικά και λοιπά δικαιολογητικά που υποβάλλει υποχρεωτικά και επί ποινή αποκλεισμού ο προσφέρων καθώς και η τεχνική προσφορά του. Τα δικαιολογητικά αυτά είναι:

**α) Τα νομιμοποιητικά έγγραφα**  κάθε συμμετέχοντος, όπως επικυρωμένο αντίγραφο του ισχύοντος καταστατικού και τα ΦΕΚ στα οποία έχουν δημοσιευθεί το καταστατικό ίδρυσης και οι τροποποιήσεις του (για ΑΕ και ΕΠΕ), επικυρωμένα αντίγραφα του καταστατικού και των τροποποιήσεών του (για ΟΕ και ΕΕ), στοιχεία και έγγραφα (πρωτότυπα ή επικυρωμένα αντίγραφα) από τα οποία πρέπει να προκύπτουν ο Πρόεδρος και Διευθύνων Σύμβουλος ΑΕ, τα υπόλοιπα πρόσωπα που έχουν δικαίωμα να δεσμεύουν με την υπογραφή τους το νομικό πρόσωπο και τα έγγραφα της νομιμοποίησης αυτών, αν αυτό δεν προκύπτει ευθέως από το καταστατικό αναλόγως με τη νομική μορφή των εταιρειών ή κάθε άλλου νομικού προσώπου.

**β) Υπεύθυνη δήλωση του Ν. 1599/1986 (ΦΕΚ 75Α)** του συμμετέχοντος στην οποία θα δηλώνεται ότι:

* Αποδέχεται ανεπιφύλακτα τους όρους της παρούσας προκήρυξης.
* Η προσφορά συντάχθηκε σύμφωνα με τους όρους της παρούσας προκήρυξης, των οποίων έλαβε πλήρη και ανεπιφύλακτη γνώση.
* Η υποβαλλόμενη προσφορά καλύπτει το σύνολο του υπό προμήθεια είδους
* Τα στοιχεία που αναφέρονται στην προσφορά είναι αληθή και ακριβή.
* Παραιτείται από κάθε δικαίωμα αποζημίωσής του σχετικό με οποιαδήποτε απόφαση του ΔΣΑ για αναβολή ή ακύρωση του διαγωνισμού.
* Σε περίπτωση κατακύρωσης θα προσκομίσει στον ΔΣΑ τα πιστοποιητικά που αναφέρονται στον όρο 7 της παρούσας.

**γ) Υπεύθυνη δήλωση του Ν. 1599/1986 (ΦΕΚ 75Α)**, του συμμετέχοντος, σχετικά με τα αναφερόμενα στους όρους 1.2.1, 1.2.2., 1.2.3. και 1.2.5. της παρούσας. Για τη συνδρομή των προϋποθέσεων του όρου 1.2.3. θα υποβάλλεται η ως άνω υπεύθυνη δήλωση από κάθε πρόσωπο που αναφέρεται στον όρο αυτό.

**δ) Έγγραφο εκπροσώπησης** εφ’ όσον ο συμμετέχων συμμετέχει στο διαγωνισμό με εκπρόσωπό του.

**2.3.2.** Σε περίπτωση υποβολής κοινής προσφοράς από Ένωση/Κοινοπραξία, όλα τα ανωτέρω δικαιολογητικά πρέπει να υποβάλλονται για κάθε μέλος. Επίσης πρέπει να υποβληθεί και το ισχύον συμφωνητικό σύστασης της Ένωσης/Κοινοπραξίας.

**2.3.3. Την Τεχνική προσφορά,** η οποία θα πρέπει να είναι σύμφωνη με το Παράρτημα Β της παρούσας.

1. **Φάκελος «ΟΙΚΟΝΟΜΙΚΗ ΠΡΟΣΦΟΡΑ»** περιλαμβάνει με ποινή αποκλεισμού την υπογεγραμμένη οικονομική προσφορά του συμμετέχοντος. Στην οικονομική προσφορά θα αναγράφεται η προσφερόμενη τιμή μη συμπεριλαμβανομένου του αναλογούντος ΦΠΑ, το συνολικό ποσό του ΦΠΑ και η συνολική προσφερόμενη τιμή συμπεριλαμβανομένου του αναλογούντος ΦΠΑ.

Όλες οι τιμές θα είναι εκφρασμένες σε ευρώ και θα αναγράφονται αριθμητικά και ολογράφως. Σε περίπτωση που υπάρχει διαφορά μεταξύ των δύο αναγραφών, υπερισχύει η τιμή που έχει αναγραφεί ολογράφως. Προσφορές στις οποίες δεν προκύπτει με σαφήνεια η προσφερόμενη τιμή, απορρίπτονται.

Οι τιμές των προσφορών δεν υπόκεινται σε μεταβολή κατά τη διάρκεια ισχύος της προσφοράς, ούτε σε περίπτωση που ζητηθεί παράταση της διάρκειας ισχύος της προσφοράς.

Σημειώνεται ότι οι τυχόν υπέρ τρίτων κρατήσεις ως και κάθε άλλη δαπάνη που σχετίζεται με το έργο (αμοιβές προσωπικού, έξοδα μετακινήσεων κ.λπ.), θα βαρύνουν τον συμμετέχοντα. Ο αναλογούν Φόρος Προστιθέμενης Αξίας (ΦΠΑ) βαρύνει τον ΔΣΑ.

1. Η προσφορά πρέπει να είναι υπογεγραμμένη σε κάθε φύλλο της και σε περίπτωση υποβολής κοινής προσφοράς από Ένωση/Κοινοπραξία από όλα τα μέλη της Ένωσης/Κοινοπραξίας.

1. **Ισχύς προσφορών**

Οι προσφορές ισχύουν και δεσμεύουν τους συμμετέχοντες για τριάντα  **(30) ημέρες από την επομένη της διενέργειας του διαγωνισμού**. Προσφορά που ορίζει μικρότερο χρόνο ισχύος ή δεν ορίζει καθόλου χρόνο ισχύος, απορρίπτεται ως απαράδεκτη.

Εάν προκύψει θέμα παράτασης της ισχύος των προσφορών ο ΔΣΑ θα απευθύνει έγγραφο ερώτημα προς τους συμμετέχοντες, πέντε (5) ημέρες πριν από τη λήξη ισχύος των προσφορών, αναφορικά με την αποδοχή παράτασης για συγκεκριμένο χρονικό διάστημα. Οι συμμετέχοντες οφείλουν να απαντήσουν σχετικά μέσα σε τρεις (3) ημέρες.

Η ανακοίνωση της κατακύρωσης του Διαγωνισμού στον Ανάδοχο μπορεί να γίνεται και μετά τη λήξη της ισχύος της προσφοράς, τον δεσμεύει όμως μόνο εφόσον αυτός το αποδεχθεί.

1. **Χρόνος παράδοσης του υπό προμήθεια είδου**ς

Ο Ανάδοχος πρέπει να παραδώσει τα είδη του διαγωνισμού εντός των προθεσμιών που ορίζονται στο Παράρτημα Β.

1. **Επιλογή Αναδόχου – κατακύρωση διαγωνισμού**

**7.1** Η επιλογή Αναδόχου και η κατακύρωση των αποτελεσμάτων του διαγωνισμού θα γίνει στον συμμετέχοντα που προσέφερε τη χαμηλότερη τιμή, με απόφαση του αρμοδίου οργάνου του ΔΣΑ, μετά από σχετική εισήγηση της Επιτροπής του Διαγωνισμού.

**7.2** Μετά την αξιολόγηση των προσφορών, ο συμμετέχων στον οποίο πρόκειται να γίνει η κατακύρωση οφείλει, εντός προθεσμίας δέκα (10) ημερών από την κοινοποίηση σ’ αυτόν της σχετικής έγγραφης ειδοποίησης του ΔΣΑ, να υποβάλει στην Επιτροπή Διαγωνισμού, σε σφραγισμένο φάκελο, τα εξής έγγραφα και δικαιολογητικά από τις κατά περίπτωση αρμόδιες δικαστικές και διοικητικές αρχές, τα οποία αποσφραγίζονται και ελέγχονται από αυτήν:

α) Απόσπασμα ποινικού μητρώου έκδοσης του τελευταίου τριμήνου πριν από την κοινοποίηση της ως άνω έγγραφης ειδοποίησης, από το οποίο να προκύπτει, ότι τα πρόσωπα που ορίζονται στον όρο 1.2.3. της παρούσας, δεν έχουν καταδικασθεί με αμετάκλητη απόφαση, για κάποιο από τα αδικήματα που αναφέρονται στον προαναφερόμενο όρο.

β) Πιστοποιητικό αρμόδιας δικαστικής ή διοικητικής αρχής έκδοσης του τελευταίου τριμήνου, πριν από την κοινοποίηση της ως άνω έγγραφης ειδοποίησης, από το οποίο να προκύπτει ότι δεν τελεί στις καταστάσεις που αναφέρονται στους όρους 1.2.1 και 1.2.5. της παρούσας.

γ) Πιστοποιητικό που εκδίδεται από αρμόδια κατά περίπτωση αρχή, από το οποίο να προκύπτει ότι κατά την προσκόμισή του είναι ενήμερος ως προς τις υποχρεώσεις του που αφορούν τις εισφορές κοινωνικής ασφάλισης (κύριας και επικουρικής) καθώς και ως προς τις φορολογικές υποχρεώσεις του.

δ) Πιστοποιητικό που εκδίδεται από αρμόδια κατά περίπτωση αρχή, από το οποίο

να προκύπτει ότι έχει άδεια ασκήσεως επαγγέλματος Αναλογιστή .

**7.3** Εάν περάσει άπρακτη η παραπάνω προθεσμία χωρίς ο Ανάδοχος να αποστείλει τα απαιτούμενα δικαιολογητικά για την υπογραφή της σύμβασης, ο ΔΣΑ μπορεί να τον κηρύξει έκπτωτο και να αποφασίσει την ανάθεση της προμήθειας στον επόμενο κατά σειρά κατάταξης.

**7.4** Ο ΔΣΑ δεν δεσμεύεται για την τελική ανάθεση της σύμβασης και δικαιούται να την αναθέσει ή όχι, να ματαιώσει, να αναβάλει ή να επαναλάβει τη σχετική διαδικασία, χωρίς ουδεμία υποχρέωση για καταβολή αμοιβής ή αποζημίωσης εξ αυτού του λόγου στους συμμετέχοντες.

1. **Κατάρτιση και υπογραφή της Σύμβασης – Εγγυητική Επιστολή Καλής Εκτέλεσης.**

**8.1** Μεταξύ του ΔΣΑ και του Αναδόχου στον οποίο κατακυρώθηκε η προμήθεια υπογράφεται σύμβαση, σύμφωνα με τους όρους της παρούσας. Τυχόν υποβολή σχεδίων σύμβασης από τους συμμετέχοντες μαζί με τις προσφορές τους δεν δημιουργεί καμία δέσμευση για τον ΔΣΑ.

Η σύμβαση καταρτίζεται στην ελληνική γλώσσα με βάση τους όρους που περιλαμβάνονται στην διακήρυξη και την προσφορά του Αναδόχου όπως έγινε αποδεκτή κατά την κατακύρωση.

Το κείμενο της σύμβασης κατισχύει κάθε άλλου κειμένου στο οποίο στηρίζεται, εκτός κατάδηλων σφαλμάτων ή παραδρομών. Για θέματα που δεν ρυθμίζονται ρητά από τη σύμβαση και τα παραρτήματα αυτής ή σε περίπτωση που ανακύψουν αντικρουόμενοι/ αντιφατικοί όροι αυτής, για την ερμηνεία της λαμβάνονται υπόψη κατά σειρά η παρούσα Διακήρυξη, η απόφαση κατακύρωσης και η προσφορά του Αναδόχου.

**8.2** Ο Ανάδοχος στον οποίο κατακυρώθηκε η προμήθεια, υποχρεούται, να καταθέσει εγγυητική επιστολή καλής εκτέλεσης, κατά την υπογραφή της σχετικής σύμβασης, για την τήρηση των όρων της σύμβασης. Σε διαφορετική περίπτωση, κηρύσσεται έκπτωτος, και ο ΔΣΑ μπορεί να αποφασίσει την ανάθεση του έργου στον επόμενο κατά σειρά κατάταξης.

Η Εγγυητική Επιστολή θα πρέπει να έχει εκδοθεί από αναγνωρισμένο πιστωτικό ίδρυμα ή άλλο νομικό πρόσωπο, που λειτουργούν νόμιμα στα κράτη μέλη της Ε.Ε. και έχουν σύμφωνα με τη νομοθεσία των κρατών μελών αυτό το δικαίωμα, ποσού ίσου με το 10% της οικονομικής προσφοράς του συμπεριλαμβανομένου του αναλογούντος Φ.Π.Α.

Η εγγυητική επιστολή πρέπει να έχει διάρκεια ισχύος τουλάχιστον ένα (1) μήνα μετά την ημερομηνία παράδοσης του είδους. Εάν η εγγυητική επιστολή εκδοθεί από μη ελληνική Τράπεζα, τότε μπορεί να είναι συντεταγμένη σε μία από τις επίσημες γλώσσες της Ευρωπαϊκής Κοινότητας, αλλά θα συνοδεύεται απαραίτητα από επίσημη επικυρωμένη μετάφραση στην ελληνική γλώσσα, η οποία υπερισχύει της ξενόγλωσσης διατύπωσης.

Σε περίπτωση Ένωσης /Κοινοπραξίας θα πρέπει να σημειώνεται στην εγγύηση καλής εκτέλεσης ότι αυτή καλύπτει όλα τα μέλη της ένωσης / κοινοπραξίας, αλληλεγγύως.

Η εγγυητική επιστολή καλής εκτέλεσης επιστρέφεται στον Ανάδοχο μετά την οριστική παραλαβή του έργου, σύμφωνα με τα οριζόμενα στη σύμβαση.

1. **Παραλαβή**

Με απόφαση του Διοικητικού Συμβουλίου του ΔΣΑ συγκροτείται Επιτροπή Παραλαβής των ειδών.

1. **Τρόπος πληρωμής του Αναδόχου**

Η συμφωνηθείσα αμοιβή του Αναδόχου θα καταβληθεί εντός είκοσι (20) ημερών από την οριστική ποσοτική και ποιοτική παραλαβή των ειδών.

Ο Ανάδοχος προκειμένου να εισπράξει την αμοιβή του υποχρεούται στην προσκόμιση των νόμιμων παραστατικών και δικαιολογητικών που προβλέπονται από τις ισχύουσες διατάξεις καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

1. **Τρόπος λήψης εγγράφων διαγωνισμού**

Η ενδιαφερόμενοι μπορούν να παραλαμβάνουν τη Διακήρυξη από τα γραφεία του ΔΣΑ (οδός Ακαδημίας αρ. 60, ΤΚ 10679, Αθήνα), μετά από την υποβολή σχετικής αίτησης στην οποία θα αναγράφονται τα στοιχεία επικοινωνίας τους (επωνυμία, διεύθυνση, τηλέφωνο, φαξ, e-mail).

Οι παραλήπτες της Διακήρυξης υποχρεούνται να ελέγξουν άμεσα το αντίτυπο που παραλαμβάνουν και εφόσον διαπιστώσουν οποιαδήποτε παράλειψη να το γνωρίσουν εγγράφως στον ΔΣΑ προκειμένου να λάβουν νέο πλήρες αντίγραφο.

1. **Διευκρινίσεις - πληροφορίες**

Οι ενδιαφερόμενοι μπορούν να ζητήσουν εγγράφως (με επιστολή ή τηλεομοιοτυπία απευθυνόμενη προς τον ΔΣΑ, Διεύθυνση Οικονομικού , αρμόδιος ο κ. Νικόλαος Λάμπου, τηλ. 210 3398 153, Φαξ 210 3398 152) συμπληρωματικές πληροφορίες ή διευκρινίσεις σχετικά με τους όρους της διακήρυξης.

Κανένας υποψήφιος δεν μπορεί σε οποιαδήποτε περίπτωση να επικαλεσθεί προφορικές απαντήσεις εκ μέρους οποιουδήποτε υπαλλήλου του ΔΣΑ σχετικά με τους όρους του Διαγωνισμού.

**ΠΑΡΑΡΤΗΜΑ Β**

**ΤΕΧΝΙΚΕΣ ΠΡΟΔΙΑΓΡΑΦΕΣ**

Κάθε τεμάχιο ημερολογίου θα είναι απολύτως άρτιο για τη χρήση που το προορίζει ο ΔΣΑ και κατασκευασμένο σύμφωνα με το δείγμα που είναι διαθέσιμο προς τους υποψηφίους συμμετέχοντες και θα έχει τα κάτωθι χαρακτηριστικά και ιδιότητες: διαστάσεις 24 Χ 16,7 εκατοστά, σελίδες 240 (15 τυπογραφικά) και με πλαστικοποίηση εξωφύλλου-οπισθοφύλλου, χαρτί εξωφύλλων (τετραχρωμία δύο όψεων), ντούμπλεξ 400 γραμμαρίων (λευκό δύο όψεων), εκτύπωση σελίδων με διαφημιστικές καταχωρήσεις χορηγών σε τετραχρωμία, χαρτί περιεχομένου σαμουά ή λευκό γραφής, 80 γραμμαρίων με διχρωμία, βιβλιοδεσία τύπου σπιράλ διπλό μεταλλικό.

Με την υπογραφή της σύμβασης ο ΔΣΑ θα παραδώσει στον ανάδοχο την ύλη που θα περιέχεται στο ημερολόγιο και ο ανάδοχος υποχρεούται να επιστρέψει τα δοκίμια στο αρμόδιο όργανο, που θα υποδείξει ο ΔΣΑ εντός 8 ημερών, προκειμένου αυτά τα διορθωθούν, συμπληρωθούν κ.λπ. και με το πέρας αυτής της διαδικασίας θα δοθεί εντολή προς τον ανάδοχο για εκτύπωσή τους.

Ο ανάδοχος είναι υποχρεωμένος εντός 10 ημερών από την εντολή προς εκτύπωση, να παραδώσει στον ΔΣΑ 4.000 αντίτυπα και κάθε 7 ημέρες μετά την πρώτη παράδοση να παραδίδει τμηματικά 5.000 αντίτυπα έως την παράδοση της συνολικής ποσότητας.

Ο ανάδοχος έχει την αποκλειστική ευθύνη : α) της αγοράς του χαρτιού, β) της βιβλιοδεσίας, γ) της εκτύπωσης, δ) των φίλμς, ε) των μακετών και στ) της επιμέλειας των αισθητικών προτάσεων του ημερολογίου.

Ο ανάδοχος υποχρεούται να παραδώσει στον ΔΣΑ μαζί με την τελευταία παρτίδα των ημερολογίων και μία ηλεκτρονική δισκέττα (cd) με το περιεχόμενο του ημερολογίου.